*Վիքիպեդիայում կան հոդվածներ Ղուկասյան ազգանունով այլ մարդկանց մասին։*

**Անդրեյ Սերժիկի Ղուկասյան** (օգոստոսի 12, 1980(1980-08-12), Կիրովական, Հայկական ԽՍՀ, ԽՍՀՄ), հայ քաղաքական, պետական գործիչ, ատամնաբույժ, Հայաստանի Լոռու մարզպետ (2018 թվականի հոկտեմբերի 10-ից մինչև 2020 թվականի դեկտեմբերի 17-ը)։

Կենսագրություն
--------------

Ծնվել է 1980 թվականի օգոստոսի 12-ին Վանաձորում։ 1987-1995 թվականներին հաճախել է Վանաձորի թիվ 1 միջնակարգ դպրոցը։ 1995-1997 թվականներին սովորել է Վանաձորի Ս. Աբովյանի անվան թիվ 1 վարժարանում։ 1997-2002 թվականներին սովորել է Երևանի Մխիթար Հերացու անվան պետական բժշկական համալսարանի ստոմատոլոգիական ֆակուլտետում։ 2002-2004 թվականներին ՌԴ Վորոնեժի Ն. Ն. Բուրդենկոյի անվան պետական բժշկական ակադեմիայի օրթոդոնտիայի ամբիոնում անցել է օրդինատուրա և ստացել է ստոմատոլոգ-օրթոդոնտի որակավորում։

2004-2006 թվականներին ծառայել է ՀՀ ԶՈւ որպես բուժծառայության սպա։ 2006-2014 թվականներին աշխատել է Վան-Մեդ բժշկաստոմատոլոգիական կենտրոնում որպես բժիշկ-ստոմատոլոգ (օրթոդոնտ)։ 2009 թվականին անցել է վերապատրաստում ատամնային իմպլանտացիա մասնագիտությամբ և ստացել իմպլանտոլոգի որակավորում։ 2007, 2011, 2013 թվականներին Գերմանիայում անցել է վերապատրաստում ատամնային իմպլանտացիա մասնագիտությամբ։ 2014 թվականից մինչ օրս աշխատում է «Օպտիմում Դենտ» ստոմատոլոգիական կլինիկայում որպես հիմնադիր-տնօրեն և բժիշկ-ստոմատոլոգ (օրթոդոնտ, իմպլանտոլոգ)։

Կուսակցական և քաղաքական գործունեություն
---------------------------------------

2007 թվականից անդամակցել է ՀՅԴ-ին, որը լքել է 2016 թվականին։

Քաղաքացիական պայմանագիր կուսակցության անդամ է։

2017 թվականի Խորհրդարանական ընտրություններին ԵԼՔ դաշինքի կողմից առաջադրվել է որպես ԱԺ պատգամավորի թեկնածու Լոռու մարզն ընդգրկող թիվ 9 ընտրատարածքում՝ ստանալով 287 ձայն։

2018 թվականին նշանակվել է Լոռու մարզպետի տեղակալ։ 2018 թվականի հոկտեմբերի 10-ին նշանակվել է Լոռու մարզպետ։

2018 թվականի դեկտեմբերի 9-ին մասնակցել է Հայաստան Հանրապետության Ազգային ժողովի արտահերթ ընտրություններին Լոռու մարզն ընդգրկող թիվ 9 ընտրատարածքում՝ ստանալով 4286 ձայն, ընրվել պատգամավոր, սակայն հրաժարվել մանդատից՝ պահպանելով Լոռու մարզպետի պաշտոնը։

Անձնական կյանք
--------------

Ամուսնացած է, ունի երեք երեխա։

Ծանոթագրություններ
------------------

1. ↑  "ԱՆԴՐԵՅ ՂՈՒԿԱՍՅԱՆԻՆ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԼՈՌՈՒ ՄԱՐԶՊԵՏ ՆՇԱՆԱԿԵԼՈՒ ՄԱՍԻՆ". Արխիվացված է the original 2020 թ․ սեպտեմբերի 21-ին. Retrieved 2018 թ․ հոկտեմբերի 10.
2. ↑  Անդրեյ Սերժիկի Ղուկասյանի էջը Լոռու մարզպետարանի կայքում
3. ↑  "ԿՈՒՍԿԱՑՈՒԹՅՈՒՆՍ ԳԱՂՏՆԻ ԹՈՂ ՄՆԱ ԿԱՄ ԴՐՎԱԳՆԵՐ ԼՈՌՈՒ ՄԱՐԶՊԵՏԻ ԵՐԿԿՈՒՍԱԿԱՑԱԿԱՆ ԱՆՑՅԱԼԻՑ". *Լոռի Թիվի*. 09/06/2019. Retrieved 15/06/2019.
4. ↑  "ԱՆԴՐԵՅ ՂՈՒԿԱՍՅԱՆԻՆ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԼՈՌՈՒ ՄԱՐԶՊԵՏԻ ՏԵՂԱԿԱԼ ՆՇԱՆԱԿԵԼՈՒ ՄԱՍԻՆ". Արխիվացված է the original 2021 թ․ փետրվարի 26-ին. Retrieved 2018 թ․ հոկտեմբերի 10.

|  |  |  |
| --- | --- | --- |
| **Նախորդող**Հրանտ Մարգարյան | **ՀՀ Լոռու մարզպետԱնդրեյ Ղուկասյան**2018 թվականի հոկտեմբերի 10-ից | **Հաջորդող**ներկայումս պաշտոնավարում է |

|  |  |  |  |  |
| --- | --- | --- | --- | --- |
| 

| * դ
* ք
* խ
Հայաստանի Լոռու մարզպետերը |
| --- |
|  |
| Հայաստան |  Հովհաննես Մատինյան (1996-1997) • Վիգեն Խաչատրյան (1997) • Ստեփան Գրիգորի Այվազյան (1997-1998) • Հենրիկ Ջումշուդի Քոչինյան (1998-2006) • Արամ Վոլոդյայի Քոչարյան (2006-2011) • Արթուր Լևոնի Նալբանդյան (2011-2018) • Հրանտ Մարգարյան (2018 հունիսի 1-2018 հոկտեմբերի 4) • Անդրեյ Սերժիկի Ղուկասյան (2018 թ. հոկտեմբերի 10-ից) |

 |